CELEX: 52013PC0693
Language: lt
Date: 2013-10-09
Title: Pasiūlymas TARYBOS SPRENDIMAS dėl Sąjungos pozicijos, kurios ji turi laikytis Jungtinių Tautų Europos ekonomikos komisijos administraciniame komitete, dėl suvienodintų nuostatų, susijusių su išmetalų kontrolės prietaisų patvirtinimu sunkiosioms transporto priemonėms, žemės ūkio ir miško traktoriams ir ne keliais judantiems mechanizmams, turintiems slėginio uždegimo variklį, taisyklės projekto

|
			
		
		
		52013PC0693
		
			Pasiūlymas TARYBOS SPRENDIMAS dėl Sąjungos pozicijos, kurios ji turi laikytis Jungtinių Tautų Europos ekonomikos komisijos administraciniame komitete, dėl suvienodintų nuostatų, susijusių su išmetalų kontrolės prietaisų patvirtinimu sunkiosioms transporto priemonėms, žemės ūkio ir miško traktoriams ir ne keliais judantiems mechanizmams, turintiems slėginio uždegimo variklį, taisyklės projekto /* COM/2013/0693 final - 2013/0333 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
·                        
Pasiūlymo pagrindas ir tikslai
Jungtinių Tautų Europos ekonomikos
komisija (JT EEK) tarptautiniu lygmeniu rengia suderintus reikalavimus, kuriais
siekiama pašalinti pataisyto 1958 m. susitarimo šalių prekybos
variklinėmis transporto priemonėmis ir sistemomis tokioms
variklinėms priemonėms technines kliūtis ir užtikrinti
aukštą tokių transporto priemonių ir sistemų saugos ir
aplinkos apsaugos lygį.
Neseniai JT EEK parengė
suvienodintų nuostatų, susijusių su išmetalų kontrolės
prietaisų patvirtinimu sunkiosioms transporto priemonėms, žemės
ūkio ir miško traktoriams ir ne keliais judantiems mechanizmams,
turintiems slėginio uždegimo variklį, taisyklės projektą.
Šios taisyklės projekto tikslas – nustatyti tokių prietaisų
patvirtinimo reikalavimus, kuriais užtikrinamas aplinkosauginis veiksmingumas
ir tinkamas veikimas visą veikimo laikotarpį.
Šiuo pasiūlymu siekiama apibrėžti
Sąjungos poziciją dėl JT EEK taisyklės, susijusios su
išmetalų kontrolės prietaisų patvirtinimu, projekto, ir
galiausiai sudaryti sąlygas Sąjungai, atstovaujamai Komisijos,
balsuoti už šį projektą.
·                        
Bendrosios aplinkybės
Techniniai patvirtinto tipo atnaujintos
įrangos, skirtos išmetamųjų teršalų kiekiui mažinti,
reikalavimai šiuo metu nustatomi nacionaliniu lygmeniu. Priėmus JT EEK
išmetalų kontrolės prietaisų patvirtinimo taisyklės
projektą bus žengtas svarbus žingsnis siekiant suderinti rinką ir
panaikinti likusias išmetalų kontrolės prietaisų prekybos
kliūtis, kadangi ES valstybės narės, rengdamos savo
nacionalinės teisės aktus, galės naudotis tekstu kaip
gairėmis.
Dabar yra tikimasi, kad Sąjunga balsuos
už susijusios JT EEK išmetalų kontrolės prietaisų patvirtinimo
taisyklės projektą, siekdama bendrų, tarptautiniu lygiu
suderintų reikalavimų, kurie palengvintų tarptautinę
prekybą. Tuomet Europos bendrovės galės remtis vienu
reikalavimų rinkiniu, pripažįstamu visame pasaulyje, t. y.
pataisyto 1958 m. JT EEK susitarimo šalyse.
·                        
Pasiūlymo srityje galiojančios
nuostatos
Šiuo metu techniniai pasiūlymo
reikalavimai yra nustatomi nacionaliniu lygmeniu, todėl nėra nei ES,
nei JT EEK teisės aktų.
·                        
Derėjimas su kitomis Sąjungos
politikos sritimis ir tikslais
Pasiūlymas atitinka Reglamento (EB)
Nr. 595/2009 dėl motorinių transporto priemonių ir
variklių tipo patvirtinimo atsižvelgiant į sunkiųjų
transporto priemonių išmetamų teršalų kiekį (euro VI)
tikslus ir Direktyvos 97/68/EB dėl valstybių narių
įstatymų, susijusių su priemonėmis, mažinančiomis
vidaus degimo variklių, įrengiamų ne kelių mobiliosiose mašinose,
dujinių ir kietųjų dalelių teršalų kiekį,
suderinimo tikslus, todėl jis dera su ES tikslu visoje Sąjungos
teritorijoje užtikrinti aukštą aplinkos apsaugos lygį.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
 ·                         Konsultacijos su suinteresuotosiomis šalimis 
 Rengdama pasiūlymą Europos Komisija dalyvavo JT EEK neformalios išmetalų kontrolės prietaisų grupės susitikimuose, kuriuose dalyvavo suinteresuotųjų subjektų ir valstybių narių atstovai. Be to, rengiant dokumentą pagrindiniai teksto aspektai buvo aptarti 2012 m. liepos 10 d. Variklinių transporto priemonių techniniame komiteto susitikime. ·                         Poveikio vertinimas Galima manyti, kad nuostatos dėl išmetalų kontrolės prietaisų papildo JT EEK ir ES išmetamųjų teršalų teisės aktus, susijusius su patvirtinto tipo sunkiųjų transporto priemonių varikliais bei transporto priemonėmis (Euro VI) ir ne keliais judančiais mechanizmais. Poveikio vertinimas atliktas dėl pirmųjų priemonių ir įvertintos kelios politikos galimybės. Ne keliais judančių mechanizmų poveikio vertinimas šiuo metu rengiamas, todėl nemanoma, kad būtina atlikti atskirą poveikio vertinimą JT EEK taisyklės projekto priėmimo tikslais. 
3.           TEISINIAI PASIŪLYMO
ASPEKTAI
·                        
Siūlomų veiksmų santrauka
Atsižvelgdama į šį
pasiūlymą Sąjunga, atstovaujama Komisijos, galės balsuoti
už šį JT EEK suvienodintų nuostatų, susijusių su
išmetalų kontrolės prietaisų patvirtinimu sunkiosioms transporto
priemonėms, žemės ūkio ir miško traktoriams ir ne keliais
judantiems mechanizmams, turintiems slėginio uždegimo variklį,
taisyklės projektą.
·                        
Teisinis pagrindas
Atsižvelgiant į Tarybos sprendimo
dalyką ir turinį teisinis pagrindas yra SESV 114 straipsnis ir 218
straipsnio 9 dalis. Tarybos sprendimo priėmimo tvarka yra išdėstyta
Tarybos sprendimo 97/836/EB 4 straipsnio 2 dalyje.
·                        
Subsidiarumo principas
Direktyvoje 2008/50/EB išdėstyti oro
kokybės uždaviniai, susiję su skirtingais teršalais, ir leidžiama
valstybėms narėms nuspręsti dėl tikslių
priemonių, kurių jos imsis, kad vykdytų pirmiau nurodytus uždavinius.
Šiuo atžvilgiu išmetalų kontrolės prietaisai gali atlikti
pagrindinį vaidmenį, kadangi dėl jų montavimo transporto
priemonėse, kurios jau pateiktos rinkai, dažnai sprendžiama nacionaliniu
lygmeniu vykdant oro kokybės gerinimo veiksmus.
Atsižvelgiant į išvardytas aplinkybes ir
laikantis subsidiarumo principo, tinkama, kad ES balsuotų už JT EEK
suvienodintų nuostatų, susijusių su išmetalų kontrolės
prietaisų patvirtinimu, taisyklę, gerbdama valstybių narių
galimybę nacionaliniu lygmeniu nuspręsti, ar jos taisyklę
turėtų taikyti privalomam išmetalų kontrolės prietaisų
tipo patvirtinimui ar įvairioms kitoms reikmėms. Vis dėlto,
nedarant poveikio valstybių narių galimybei nuspręsti pagal savo
kompetenciją, visoje ES ir visoms valstybėms narėms pagrindinės
1958 m. susitarimo taisyklės taikomos vienodai. 
Todėl pasiūlymas atitinka
subsidiarumo principą.
·                        
Proporcingumo principas
Pasiūlymas atitinka proporcingumo
principą, nes juo nesiekiama daugiau nei būtina norint
įgyvendinti tinkamo vidaus rinkos veikimo užtikrinimo tikslus, tuo
pačiu išlaikant aukštą aplinkos apsaugos lygį.
·                        
Pasirinkta priemonė
Siūloma priemonė – Tarybos
sprendimas.
Šis pasirinkimas laikomas tinkamu, nes
atitinka SESV 218 straipsnio 9 dalies reikalavimus.
4.           POVEIKIS BIUDŽETUI
Pasiūlymas neturi poveikio Sąjungos
biudžetui.
2013/0333 (NLE)
Pasiūlymas
TARYBOS SPRENDIMAS
dėl Sąjungos pozicijos, kurios ji
turi laikytis Jungtinių Tautų Europos ekonomikos komisijos
administraciniame komitete, dėl suvienodintų nuostatų,
susijusių su išmetalų kontrolės prietaisų patvirtinimu
sunkiosioms transporto priemonėms, žemės ūkio ir miško
traktoriams ir ne keliais judantiems mechanizmams, turintiems slėginio
uždegimo variklį, taisyklės projekto
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 114 straipsnį kartu su
218 straipsnio 9 dalimi,
atsižvelgdama į Europos Komisijos
pasiūlymą,
kadangi:
(1)       Tarybos sprendimu 97/836/EB[1] Sąjunga prisijungė
prie Jungtinių Tautų Europos ekonomikos komisijos (JT EEK) susitarimo
dėl suvienodintų techninių normų priėmimo
ratinėms transporto priemonėms, įrangai ir dalims, kurios gali
būti montuojamos ir (arba) naudojamos ratinėse transporto
priemonėse, ir pagal tas normas suteiktų patvirtinimų abipusio
pripažinimo sąlygų (pataisytas 1958 m. susitarimas);
(2)       standartizuotais JT EEK
suvienodintų nuostatų, susijusių su išmetalų kontrolės
prietaisų patvirtinimu sunkiosioms transporto priemonėms, žemės
ūkio ir miško traktoriams ir ne keliais judantiems mechanizmams, turintiems
slėginio uždegimo variklį, taisyklės projekto reikalavimais[2] siekiama panaikinti technines
kliūtis pataisyto 1958 m. susitarimo šalims tarpusavyje prekiauti
išmetalų kontrolės prietaisais ir užtikrinti, kad tokios sistemos
pasiektų gerų veiklos rezultatų ir suteiktų aukštą
aplinkos apsaugos lygį;
(3)       reikėtų nustatyti,
kokios pozicijos dėl minėto JT EEK taisyklės projekto
priėmimo turėtų būti Sąjungos vardu laikomasi
pataisyto 1958 m. susitarimo administraciniame komitete,
PRIĖMĖ ŠĮ SPRENDIMĄ
: 
Vienintelis straipsnis 
Sąjungos, atstovaujamos Komisijos,
pozicija pataisyto 1958 m. susitarimo administraciniame komitete –
balsuoti už JT EEK suvienodintų nuostatų, susijusių su
išmetalų kontrolės prietaisų patvirtinimu sunkiosioms transporto
priemonėms, žemės ūkio ir miško traktoriams ir ne keliais
judantiems mechanizmams, turintiems slėginio uždegimo variklį,
taisyklės projektą, pateiktą dokumente ECE TRANS/ WP.29/ /2013/119.
Priimta Briuselyje
                                                                       Tarybos
vardu
[1]               OL L 346, 1997 12 17, p. 78.
[2]               JT EEK dokumentas ECE TRANS/WP.29/2013/6.